**IEPIRKUMa**

**“Ielu apgaismojuma izbūve Daugavpils pilsētā”**

**identifikācijas Nr.DPD 2015/83**

**ATBILDES UZ PRETENDENTU JAUTĀJUMIEM Nr.3**

Daugavpils pilsētas domes iepirkuma komisija (turpmāk – Iepirkuma komisija) 2015.gada 11.novembra sēdē (protokols Nr.4) ir izskatījusi ieinteresētā pretendenta uz e-pastu nosūtīto vēstuli ar uzdotu jautājumu uz kuru Iepirkuma komisija sniedz sekojošu atbildi.

**Jautājums:**

Vai piedāvājuma nodrošinājumu var iesniegt kā dublikātu no maksājuma rīkojuma ar attiecīgu bankas spiedogu, kas apliecina, ka maksājums ir ticis pārskaitīts Daugavpils pilsētas domei un pēc tam kad paziņots rezultāts to atskaita atpakaļ? Vai nodrošinājumam ir jābūt kā bankas garantijai?

**Atbilde:**

Atbilstoši iepirkuma nolikuma 7.11.punktā noteiktajām prasībām, pretendentam ir jāiesniedz Finanšu un kapitāla tirgus komisijas licencētas kredītiestādes jeb bankas vai apdrošinātāja jeb apdrošināšanas sabiedrības izdots piedāvājuma nodrošinājums – bankas garantija vai apdrošināšanas polise. Uz katru iepirkuma priekšmeta daļu pretendents iesniedz atsevišķu piedāvājuma nodrošinājumu, ņemot vērā katrā iepirkuma priekšmeta daļā noteikto piedāvājuma nodrošinājuma apmēru: iepirkuma priekšmeta 1.daļā – 2000 EUR, iepirkuma priekšmeta 2.daļā – 700 EUR. Vienlaikus piedāvājuma nodrošinājumā pretendentam ir jāietver piedāvājuma nodrošinājuma spēkā esamības termiņš atbilstoši iepirkuma nolikuma 7.11.3.apakšpunktā noteiktajiem nosacījumiem un piedāvājuma nodrošinājuma summas izmaksāšanas apstākļi atbilstoši nolikuma 7.11.4.apakšpunktā noteiktajiem nosacījumiem. Piedāvājuma nodrošinājuma oriģināls iesniedzams kopā ar piedāvājumu kā atsevišķs necauršūts dokuments atbilstoši iepirkuma nolikuma 7.11.6.apakšpunktā noteiktajiem nosacījumiem. Vienlaikus piedāvājuma nodrošinājuma kopiju pretendents ir tiesīgs iešūt piedāvājumā. Piedāvājuma nodrošinājumā noteiktā summa, ja iestājas 7.11.4.apakšpunktā noteiktie nosacījumi, ir izmaksājama pasūtītājam, kurš veic iepirkumu cita pasūtītāja vajadzībām – Daugavpils pilsētas domei.

Iepirkuma komisijas priekšsēdētāja *(personiskais paraksts)* J.Kornutjaka